hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu
A korábbinál is több lehetőséga CEWE Photo Award 2019-en
A 75 millió forint összdíjazású nemzetközi fotópályázat során most is a világ gyönyörű pillanatait keresik
CEWE Photo Award2019 néven hirdette meg újból Európa legnagyobb fotószolgáltatója nyílt fotópályázatát, amelynek során továbbra is a „gyönyörű világunk” mottó jegyében keresik a képeket.
A megmérettetés nemcsak nevében, hanem tartalmában is megújult, hiszen már összesen 10 kategóriában várják a nevezőket a világ minden tájáról, ráadásul valamennyi beküldött fotó után 10 eurócentet adományoznak a Nemzetközi SOS Gyermekfalvak részére.
Aki „nyitott lencsével” jár a világban, az a tájpanorámáktól kezdve a portrékon át egészen az környezete apróságait feltáró makrófelvételekig mindenben képes felfedezni és megmutatni az élet szépségét.
A CEWE nemzetközi fotópályázata – mely a gyönyörű világ témáját helyezi középpontba – legutolsó alkalommal már a legnagyobb fotóversenyek közé lépett elő, hiszen 183 ezer alkotást neveztek a több mint 90 országból regisztrált résztvevők.
A most CEWE Photo Award néven induló, és egészen 2019. május 31-ig tartó pályázat még nagyobb teret ad a fényképezés szerelmeseinek, hiszen a résztvevők már tíz kategóriában küldhetik be fotóikat.
A korábbi Tájak, Emberek, Természet, Épület és infrastruktúra, illetve Sporttémákon kívül már az Ételek, Humor, Hobbi és szabadidő, Állatok, valamint az Utazás és kultúra kategória is nyitva áll a nevezők előtt.
A kiemelkedő képek alkotóit pedig mintegy 75 millió forint összértékben díjazzák, sőt, a versenyzők lehetőséget kapnak arra, hogy fotóik más nemzetközi kiállításon is szerepeljenek.
„Nagyon büszkék vagyunk az előző pályázatok eredményeire, hiszen az elmúlt alkalmakkal mindig köszönthettünk magyar alkotót a kategóriagyőztesek között, a hazai pályázók pedig az egyik legaktívabb nemzetté emeltek minket a verseny során.
Most is bízom abban, hogy kiemelkedő eredményeket tudunk elérni a megmérettetésen.
Szerencsére a fotósoknak még rengeteg idő áll a rendelkezésére ahhoz, hogy megtalálják és lencsevégre kapják a tökéletes témát, bár havonta is jutalmazzuk a legjobb képeket, így nem érdemes halogatni azok feltöltését” – emelte ki Zoboki Zoltán, a CEWE Magyarország ügyvezető igazgatója.
A CEWE Photo Award 2019 fotópályázaton való részvétellel ráadásul egy jó ügyet is támogatunk: minden beküldött fotó után 10 eurócent adományt kap a szegény és hátrányos helyzetű gyermekek megsegítését végző Nemzetközi SOS Gyermekfalvak.
„A kampány fantasztikus! A világunk gyönyörű, és a CEWE adományainak köszönhetően még több gyermek tapasztalhatja meg ezt a szépséget” – vállalta nagy örömmel az együttműködést a szervezet elnöke, Dr. WilfriedVyslozil.
A Németországban 1961-ben alapított CEWE csoport 25 európai országban jelen lévő, piacvezető, fotókidolgozással, fotókönyvekkel, fényképes ajándékokkal és digitális nyomdai szolgáltatásokkal foglalkozó vállalat, amely mintegy 3600 munkatársat foglalkoztat.
2017-ben a CEWE 2,2 milliárd fotót, valamint mintegy 6 millió CEWE FOTÓKÖNYVET szállított ki többek között több mint 20 000 partnerüzletén keresztül, amelynek köszönhetően a konszolidált éves árbevétele elérte az 599,4 millió eurót.
A CEWE Magyarország a vállalat 11 európai kiemelt fotó és digitális nyomdai központjának egyike, amely hazánkból látja el a környező román, szerb, horvát és szlovén piacot is.
A cég 2000 négyzetméteres telephelyén mintegy 60 alkalmazottat foglalkoztat, éves forgalma 2 milliárd forint.
A fotókidolgozásban, valamint fotókönyv gyártásban Magyarországon is piacvezető CEWE a legújabb technikai eszközöket és fejlesztéseket felhasználva, ma már nagyobb részt online platformokon keresztül szolgálja ki ügyfeleit, valamint digitális nyomdai ágazattal is rendelkezik.
Többek között az effektlakkozott CEWE FOTÓKÖNYV révén a TIPA World Awards-ona cég idén elnyerte a világ legjobb fotószolgáltatója címet.
A CEWE nagy hangsúlyt fektet a fenntarthatóságra, különösen az éghajlatvédelem terén vezető vállalat, valamennyi termékét klíma semlegesen gyártja.
Emellett évek óta nagy erőkkel támogatja a nemzetközi és a hazai SOS Gyermekfalvakat is.